17. ΑΝΑΓΚ. ΝΟΜΟΣ υπ’ αριθ. 726 της 10/11 Δεκ. 1945 Περί συντάξεως ληξιαρχικών πράξεων θανάτων συμβάντων κατά την πολεμικήν περίοδον. Άρθρον 1 Ληξιαρχικαί πράξεις θανάτων συμβάντων κατά την πολεμικήν περίοδον εξ οιουδήποτε γεγονότος άμεσον ή έμμεσον σχέσιν έχοντος με τας διαξαχθείσας εν τη χώρα επιχειρήσεις δύνανται να συντάσσονται και μετά την παρέλευσιν της υπό του άρθρου παρ. 3 του κωδικοποιημένου νόμου 5097 «περι ληξιαρχικών πράξεων» οριζομένης προθεσμίας των τριάκοντα ημερών αφ’ ης έλαβον χώραν ούτοι, αδεία του Εισαγγελέως Πρωτοδικών, ή, όπου δεν εδρεύει τοιούτος, του Ειρηνοδίκου μετά εξακρίβωσιν των πραγματικών περιστατικών. Άρθρον 2 Ο παρών νόμος ισχύει μέχρι τέλους Μαρτίου 1946, δύναται δε να παραταθή η ισχύς του δια Β.Διατάγματος, προτάσει του επί της Δικαιοσύνης Υπουργού, επί έξ μήνας κατ’ ανώτατον όριον. Η ισχύς του νόμου τούτου παρετάθη μέχρι τέλους Σεπτ. 1946 δια του Β.Δ. 25 Ιουν./16 Ιουλ. 1946, και είτα επανήχθη εν ισχύϊ δι’ έν έτος δια του Ν.Δ. 259/1947 (κατωτ. αριθ. 19). 